CELEX: 52012XP0326
Language: sk
Date: 2012-09-12 00:00:00
Title: Rozhodnutie nevzniesť námietku voči delegovanému aktu: nadnárodná spolupráca a zmluvné rokovania v sektore mlieka a mliečnych výrobkov Rozhodnutie Európskeho parlamentu nevzniesť námietku voči delegovanému nariadeniu Komisie z  28. júna 2012 , ktorým sa dopĺňa nariadenie Rady (ES) č. 1234/2007, pokiaľ ide o nadnárodnú spoluprácu a zmluvné rokovania organizácií výrobcov v sektore mlieka a mliečnych výrobkov (12020-12 – C(2012)4297 – 2012/2780 (RPS))

3.12.2013   
            
            
               SK
            
            
               Úradný vestník Európskej únie
            
            
               CE 353/76
            
         Streda 12. septembra 2012Rozhodnutie nevzniesť námietku voči delegovanému aktu: nadnárodná spolupráca a zmluvné rokovania v sektore mlieka a mliečnych výrobkov
   P7_TA(2012)0326
   Rozhodnutie Európskeho parlamentu nevzniesť námietku voči delegovanému nariadeniu Komisie z 28. júna 2012, ktorým sa dopĺňa nariadenie Rady (ES) č. 1234/2007, pokiaľ ide o nadnárodnú spoluprácu a zmluvné rokovania organizácií výrobcov v sektore mlieka a mliečnych výrobkov (12020-12 – C(2012)4297 – 2012/2780 (RPS))
   2013/C 353 E/10
   
      Európsky parlament,
   
               —
            
            
               so zreteľom na delegované nariadenie Komisie (C(2012)4297),
            
         
               —
            
            
               so zreteľom na list Komisie z 27. júla 2012, v ktorom žiada Európsky parlament, aby vyhlásil, že nevznesie námietku voči delegovanému nariadeniu,
            
         
               —
            
            
               so zreteľom na článok 290 Zmluvy o fungovaní Európskej únie,
            
         
               —
            
            
               so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 126e ods. 1 a článok 196a ods. 5,
            
         
               —
            
            
               so zreteľom na článok 87a ods. 6 rokovacieho poriadku,
            
         
               —
            
            
               so zreteľom na to, že v lehote stanovenej v článku 87a ods. 6 tretia a štvrtá zarážka rokovacieho poriadku, ktorá uplynula 11. septembra 2012, nebola vznesená žiadna námietka,
            
         
               A.
            
            
               keďže Komisia zdôraznila, že je nevyhnutné, aby Európsky parlament prijal svoje rozhodnutie do 3.októbra 2012, pretože ustanovenia základného legislatívneho aktu o zmluvných rokovaniach organizácií výrobcov v sektore mlieka a mliečnych výrobkov sa začnú uplatňovať od uvedeného dátumu;
            
         
               B.
            
            
               keďže Rada sa 16. júla 2012 rozhodla požiadať o predĺženie lehoty na vznesenie námietky voči delegovanému nariadeniu o dva mesiace, teda do 28. októbra 2012, ako aj vziať na vedomie dôležitosť prijatia rozhodnutia o vznesení alebo nevznesení námietky voči uvedenému nariadeniu ešte pred 3. októbrom 2012, a keďže o tom informovala Európsky parlament vo svojom liste zo 17. júla 2012;
            
         
               1.
            
            
               vyhlasuje, že nevznesie námietku voči delegovanému nariadeniu;
            
         
               2.
            
            
               poveruje svojho predsedu, aby postúpil toto rozhodnutie Rade a Komisii.
            
         
      (1)  Ú. v. EÚ L 299, 16.11.2007, s. 1.